
Text rozhodnutia
Súd: Krajský súd Košice Spisová značka: 7S/48/2015 Identifikačné číslo súdneho spisu: 7815201412 Dátum vydania rozhodnutia: 09. 06. 2016 Meno a priezvisko sudcu, VSÚ: JUDr. Judita Juráková ECLI: ECLI:SK:KSKE:2016:7815201412.2 ROZSUDOK V MENE SLOVENSKEJ REPUBLIKY Krajský súd v Košiciach v senáte zloženom z predsedníčky senátu JUDr. Judity Jurákovej, JUDr. Mareka Kotoru a JUDr. Jozefa Kuruca v právnej veci žalobcu: G. V., L. S. XX, proti žalovanému: Ústredie práce, sociálnych vecí a rodiny Bratislava, oddelenie peňažných príspevkov na kompenzáciu ŤZP a posudkových činností Košice, Zádielska 2, Košice, o preskúmanie rozhodnutia žalovaného č. UPS/US6/ SSVODPPKPC1/BEZ/2015/3245 zo dňa 7.1.2015, takto r o z h o d o l : Žalobu z a m i e t a . Žalobcovi sa nepriznáva právo na náhradu trov konania. o d ô v o d n e n i e : Napadnutým rozhodnutím žalovaného uvedeného v úvodnej časti tohto rozsudku, žalovaný ako orgán príslušný potvrdil rozhodnutie prvostupňového správneho orgánu č. RV1/OPOSC/SOC/2014/30571 zo dňa 13.8.2014 vo veci nepriznania peňažného príspevku na kompenzáciu zvýšených výdavkov súvisiacich s hygienou alebo opotrebovaním šatstva, bielizne, obuvi a bytového zariadenia, s poukazom na ust. § 38 ods. 1 písm. b/ bod 1, § 14 ods. 8/, 9/, v spojení s § 15 ods. 1 z.č. 447/2008 Z.z. Z dôvodov rozhodnutia žalovaného vyplýva, že podkladom pre vydanie napadnutého rozhodnutia bol komplexný posudok Úradu práce, sociálnych vecí a rodiny Rožňava č. RV1/OPOSC/SOC/2014/30571 zo dňa 13.08.2014, vydaný v zmysle § 15 ods. 1 zákona o peňažných príspevkoch na kompenzáciu, podľa ktorého sa p. G. V. považuje za fyzickú osobu s ťažkým zdravotným postihnutím v dôsledku stanovenia 50% miery funkčnej poruchy, podľa prílohy č.3 k citovanému zákonu o peňažných príspevkoch na kompenzáciu, časti X.C.5.b. Z dôvodu ťažkého zdravotného postihnutia posudzovaný nie je odkázaný na sprievodcu a termín opätovného posúdenia zdravotného stavu prvostupňovým posudkovým lekárom nebol stanovený. Sociálne dôsledky ťažkého zdravotného postihnutia posudzovaného v oblasti zvýšených výdavkov prvostupňový správny orgán nenavrhol kompenzovať peňažným príspevkom na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia z dôvodu, že posudzovaný nezdokladoval používanie technicky náročných pomôcok ani netrpí na chronické ochorenie podľa prílohy č.7, v dôsledku ktorého dochádza k nadmernému opotrebovaniu šatstva, bielizne, obuvi a bytového zariadenia. Menovaný nespĺňa podmienky podľa prílohy č.7. Nepreukázal zvýšené výdavky na zabezpečenie bežnej osobnej hygieny a hygieny domácnosti. Menovaný nespĺňa podmienky podľa prílohy č.6. Ústredie (po preskúmaní predloženej zdravotnej dokumentácie posudkovým lekárom a jeho vyjadrení v lekárskom posudku č. UPS/US6/GRPRKEPC/BEZ/2014/29625 zo dňa 04.12.2014) vydalo dňa 11.12.2014 komplexný posudok č. UPS/US6/GRPRKEPC/BEZ/2014/29625. Posudkovým lekárom ústredia bola miera funkčnej poruchy posudzovanému stanovená na 60%, podľa prílohy č.3, časti X.C.4.a) k zákonu o peňažných príspevkoch na kompenzáciu, pre malígny tumor hrubého čreva v onkologickej liečbe v dôsledku čoho sa menovaný považuje za fyzickú osobu s ťažkým zdravotným postihnutím. Miera funkčnej poruchy sa nezhoduje s mierou funkčnej poruchy stanovenou prvostupňovým správnym orgánom. Prvostupňový správny orgán stanovil mieru funkčnej poruchy 50% podľa prílohy č. 3, časť X.C.5.b.) pre pravostrannú hemikolektómiu (odstránenie pravej časti hrubého čreva). Posudkový lekár ústredia v lekárskom posudku ďalej uvádza, že ide o fyzickú osobu s ťažkým zdravotným postihnutím na podklade odstránenia malígneho tumoru hrubého čreva s pravostrannou hemikolektomiou počas onkologickej liečby a cervikálnej myelopatie s kvadrupostihnutím, choroby horných končatín z vibrácií a degenerativnych zmien na chrbtici a váhonosných kĺboch s funkčnou poruchou ľahkého až stredne ťažkého stupňa. Ochorenia - kvadruparéza, artropathia horných končatín a chronický VAS však nedosahujú v zmysle prílohy č. 3 citovaného zákona mieru funkčnej poruchy 50%. Z dôvodu ťažkého zdravotného postihnutia nie je posudzovaný odkázaný na sprievodcu, termín opätovného posúdenia zdravotného stavu posudkový lekár ústredia stanovil na november 2017. Z dôvodu objektívneho zhodnotenia zdravotného stavu bol menovaný listom zo dňa 28.11.2014 vyzvaný o doloženie aktuálneho onkologického vyšetrenia v lehote do 8 dní odo dňa prevzatia výzvy. V liste bol menovaný poučený, že v prípade nedoplnenia uvedeného lekárskeho nálezu v stanovenej lehote odvolací orgán bude posudzovať sociálne dôsledky ťažkého zdravotného postihnutia podľa lekárskych nálezov predložených prvostupňovému orgánu. Menovaný dňa 4.12.2014 telefonicky oznámil, že onkologický nález zo dňa 18.8.2014 doložil dňa 05.09.2014 poštovou prepravou na prvostupňový správny orgán, ktorý hodnotí jeho aktuálny zdravotný stav. Tento lekársky nález bol zhodnotený posudkovým lekárom ústredia. Podľa vyjadrenia posudkového lekára ústredia menovaný nie je odkázaný na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia, nakoľko nemá chronický stav uvedený v prílohe č.7 skup. I. zákona o peňažných príspevkoch na kompenzáciu a nepoužíva technicky náročnú pomôcku uvedenú v prílohe č.7 skup. II. citovaného zákona. Taktiež menovaný nie je odkázaný na kompenzáciu zvýšených výdavkov súvisiacich s hygienou, nakoľko nemá závažné ochorenie uvedené v prílohe č.6 skupiny I. II. III. k zákonu o peňažných príspevkoch na kompenzáciu. Podľa § 38 ods. 1 písm. b) bod 1. zákona o peňažných príspevkoch na kompenzáciu, peňažný príspevok na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia možno poskytnúť fyzickej osobe s ťažkým zdravotným postihnutím, ktorá je podľa komplexného posudku vypracovaného podľa § 15 ods. 1 odkázaná na kompenzáciu zvýšených výdavkov. Podľa komplexného posudku č. UPS/US6/GRPRKEPC/BEZ/2014/29625 zo dňa 11.12.2014 p. G. V. nie je odkázaný na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia a preto mu nie je možné poskytnúť peňažný príspevok na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia podľa § 38 ods. 1 písm. b) bod 1. zákona o peňažných príspevkoch na kompenzáciu. Žalobca podal žalobu na Okresný súd v Rožňave dňa 16.2.2015, postúpenú na na Krajský súd v Košiciach dňa 15.4.2015. V žalobných dôvodoch uviedol, že mal schválenú chorobu z povolania, mal požiadať aj o dôchodok, bol aj práceneschopný, poškodila ho aj Sociálna poisťovňa, bol v minulosti baníkom. Nevie však pochopiť, prečo na nič nemá nárok, nemá finančné prostriedky, je onkologickým pacientom. Napriek tomu, že žaloba neobsahovala náležitosti podľa II. hlavy piatej časti Občianskeho súdneho poriadku, súd vyzval žalobcu na doplnenie žaloby uznesením dňa 8.3.2016 /č.l. 23/, žalobca podal vyjadrenie dňa 14.4.2016, v tomto vyjadrení sa zmienil o vedenej exekúcii, v konaniach proti Sociálnej poisťovni, ďalej na iné podľa názoru žalobcu nezákonné konania vo veci exekúcie a priložil lekársku správu z UNLP Košice zo dňa 9.12.2015, rozsudok č.k. 2 Sp 11/2009-25 zo dňa 24.11.2009, rozhodnutie Sociálnej poisťovne, pobočka K.C., č. 200-01914-CA02/2009 zo dňa 25.3.2009, podanie vo veci 4 Sp 38/2009, rozhodnutie Sociálnej poisťovne ústredie č. 223-5902/2009 zo dňa 15.10.2009, oznámenie Sociálnej poisťovne o vykonávaní zrážok z dôchodku č. 550 412 6826 zo dňa 2.4.2014, potvrdenie o príjme, exekučný príkaz, zmluva o splátkovom úvere od Slovenskej sporiteľne, a.s., upovedomenie o zriadení exekučného záložného práva a i. Vzhľadom na to, že žalobca neodstránil vady žaloby týkajúcej sa nepriznania peňažného príspevku, doplnil žalobu o doklady, ktoré sa k predmetu preskúmavanej veci nevzťahovali, súd si vyžiadal administratívny spis žalovaného, a v súlade s čl. 46 Ústavy Slovenskej republiky na podklade týchto vyžiadaných dokladov preskúmal napadnuté rozhodnutie žalovaného podľa ust. § 247 a nasl. O.s.p. Žalovaný k podanému opravnému prostriedku doručil súdu vyjadrenie dňa 3.5.2016. Z dôvodu objektívneho zhodnotenia zdravotného stavu bol menovaný listom zo dňa 28.11.2014 vyzvaný o doloženie aktuálneho onkologického vyšetrenia v lehote do 8 dní odo dňa prevzatia výzvy. Zároveň bol poučený, že v prípade nedoplnenia uvedeného lekárskeho nálezu v stanovenej lehote, odvolací orgán bude posudzovať sociálne dôsledky jeho ťažkého zdravotného postihnutia podľa lekárskych nálezov predložených prvostupňovému orgánu. Menovaný dňa 4.12.2014 telefonicky oznámil, že onkologický nález zo dňa 18.08.2014 doložil dňa 05.09.2014 poštovou prepravou na prvostupňový správny orgán, ktorý hodnotí jeho aktuálny zdravotný stav. Tento lekársky nález bol zhodnotený posudkovým lekárom ústredia. Posudkový lekár ústredia po preskúmaní všetkých dostupných odborných lekárskych nálezov nachádzajúcich sa v spisovej dokumentácii prvostupňového správneho orgánu dňa 04.12.2014 vydal lekársky posudok č. UPS/US6/GRPRKEPC/BEZ/2014/29625. Posudkovým lekárom ústredia bola miera funkčnej poruchy posudzovanému stanovená na 60%, podľa prílohy č.3, časti X.C.4.a) zákona o peňažných príspevkoch na kompenzáciu, pre malígny tumor hrubého čreva v onkologickej liečbe v dôsledku čoho sa menovaný považuje za fyzickú osobu s ťažkým zdravotným postihnutím. Miera funkčnej poruchy sa nezhoduje s mierou funkčnej poruchy stanovenou prvostupňovým správnym orgánom. Prvostupňový správny orgán stanovil mieru funkčnej poruchy 50% podľa prílohy č. 3, časť X.C.5.b.) pre pravostrannú hemikolektómiu (odstránenie pravej časti hrubého čreva). Posudkový lekár ústredia v lekárskom posudku ďalej uviedol, že ide o fyzickú osobu s ťažkým zdravotným postihnutím na podklade odstránenia malígneho tumoru hrubého čreva s pravostrannou hemikolektomiou počas onkologickej liečby a cervikálnej myelopatie s kvadrupostihnutím, choroby horných končatín z vibrácií a degeneratívnych zmien na chrbtici a váhonosných kĺboch s funkčnou poruchou ľahkého až stredne ťažkého stupňa. Ochorenia - kvadruparéza, artropathia horných končatín a chronický VAS, však nedosahujú v zmysle prílohy č. 3 zákona o peňažných príspevkoch na kompenzáciu mieru funkčnej poruchy 50%. Posudkový lekár ústredia vo svojom lekárskom posudku uviedol, že menovaný nie je odkázaný na kompenzáciu zvýšených výdavkov súvisiacich s hygienou alebo s opotrebovaním šatstva bielizne, obuvi a bytového zariadenia, nakoľko nemá chronický stav uvedený v prílohe č. 7 skup.I. zákona o peňažných príspevkoch na kompenzáciu a nepoužíva technicky náročnú pomôcku uvedenú v prílohe č. 7 skup. II. zákona o peňažných príspevkoch na kompenzáciu. Taktiež menovaný nie je odkázaný na kompenzáciu zvýšených výdavkov súvisiacich s hygienou, nakoľko nemá závažné ochorenie uvedené v prílohe č 6 skupiny I. II. III. zákona o peňažných príspevkoch na kompenzáciu. Podľa komplexného posudku ústredia zo dňa 11.12.2014, ktorý bol súčasťou a zároveň tvoril prílohu rozhodnutia ústredia, p. G. V. nebol odkázaný na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia, ústredie mu nemohlo priznať peňažný príspevok na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia podľa § 38 ods. 1 písm. b) bod 1. zákona o peňažných príspevkoch na kompenzáciu. Je potrebné uviesť, že pri sociálnej posudkovej činnosti p. V. do záznamu uviedol, že o peňažný príspevok na kompenzáciu zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia požiadal z dôvodu zlej finančnej situácie, nemá peniaze na oblečenie. Ďalej uviedol, že nemá nové lekárske nálezy. V súvislosti s odvolaním posudkový lekár odvolacieho orgánu z dôvodu objektívneho zhodnotenia zdravotného stavu listom zo dňa 28.11.2014 vyzval p. V. o predloženie aktuálneho onkologického vyšetrenia v lehote do 8 dní odo dňa prevzatia výzvy. Predmetná výzva bola p. V. prevzatá dňa 03.12.2014, lekársku správu nepredložil. Vo vydanom lekárskom posudku č. UPS/US6/GRPRKEPC/BEZ/2014/29625 zo dňa 4.12.2014 v objektívnych nálezoch uviedol odborné lekárke nálezy, ktoré boli podkladom pre jeho vypracovanie. Stanovil mieru funkčnej poruchy 60% podľa prílohy č. 3, čast X.C.4.a) zákona č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov pre onkologické ochorenie - tumor hrubého čreva. Ostatné diagnostikované ochorenia, kvadruparéza, artropatia horných končatín a chronický VAS, nedosahovali mieru funkčnej poruchy najmenej 50%. Posudkový lekár odvolacieho orgánu v lekárskom posudku uviedol, že u posudzovaného ide o zdravotné postihnutie na podklade odstránenia malígneho tumoru hrubého čreva s pravostrannou hemikolektomiou počas onkologickej liečby a cervikálnej myelopatie s kvadrupostihnutím, choroby horných končatín z vibrácií a degeneratívnych zmien na chrbtici a váhonosných kĺboch s funkčnou poruchou ľahkého až stredne ťažkého stupňa. V záveroch k jednotlivým druhom odkázanosti podľa § 14 zákona o peňažných príspevkoch na kompenzáciu uviedol, že posudzovaný nespĺňa podmienky pre poskytnutie peňažného príspevku na kompenzáciu zvýšených výdavkov na hygienu podlá § 14 ods. 8), prílohy č. 6 skup. I, II, III zákona o peňažných príspevkoch na kompenzáciu a nespĺňa podmienky pre poskytnutie peňažného príspevku na kompenzáciu zvýšených výdavkov na opotrebovania šatstva, bielizne, obuvi a bytového zariadenia podľa § 14 ods. 9), prílohy č. 7 skup. I, II zákona o peňažných príspevkoch na kompenzáciu. Predmetný lekársky posudok bol podkladom pre komplexný posudok č. UPS/US6/GRPRKEPC/ BEZ/2014/29625 zo dňa 11.12.2014, v ktorom bola citovaná príloha č. 6 a príloha č. 7 s taxatívne uvedenými ochoreniami, chronickými stavmi a ostatnými postihnutiami. Zároveň bola uvedená príloha s taxatívne vymedzenými technicky náročnými pomôckami. Súd v konaní podľa ust. § 247 a nasl. O.s.p. zistil, že žalobné dôvody žalobcu nespočívali v konkrétnej námietke proti rozhodnutiu žalovaného, ktoré sa týkalo nepriznania kompenzačného príspevku súvisiaceho so zvýšenými výdavkami s hygienou, opotrebovaním šatstva a i., nakoľko nemá závažné ochorenie uvedené v prílohe č. 6 skupiny I., II. III. zákona o peňažných príspevkov, ani podľa prílohy č. 7 skupiny I, II. v súvislosti s opotrebovaním šatstva, pretože u žalobcu nejde o chronický stav, ktorý predpokladá používanie technickej pomôcky uvedenej v skupine II. prílohy č. 7 cit. zákona o peňažných príspevkov. Z uvedených námietok je zrejmé, že žalobca nemá dostatok finančných prostriedkov a je chorý, s mierou funkčnej poruchy 60 %. Žiadosť žalobcu zo dňa 18.6.2014 v konkrétnej veci sa týkala kompenzácie zvýšených výdavkov súvisiacich s hygienou alebo s opotrebovaním šatstva, bielizne, obuvi a bytového zariadenia. K tomu, aby žalobca mohol mať splnenú podmienku na priznanie žiadanej kompenzácie, by musel splniť zákonné podmienky pre takéto priznanie, ktoré je upravené v ust. § 14 ods. 8, 9 z.č. 447/2008 Z.z. Podľa ust. § 14 ods. 8 cit. zákona fyzická osoba s ťažkým zdravotným postihnutím je odkázaná na kompenzáciu zvýšených výdavkov súvisiacich s hygienou, ak má chorobu alebo poruchu uvedenú v prílohe č. 6 k citovanému zákonu, zoznam zdravotných postihnutí na účely poskytovania peňažného príspevku na kompenzáciu zvýšených výdavkov súvisiacich s hygienou sa vzťahuje na I. závažné ochorenia kože a kožných adnex a/ dekubity a trofické defekty na ploche nad 5 % kožného krytu, b/ jazvy po popálení, poleptaní a ožarovaní s potrebou pravidelného ošetrovania úpreväzy pre mokvanie, hnisanie s potrebou pravidelného ošetrovania pomocou mastí, pást, olejpov obkladov, c/ rozsiahle ekzémy generalizovaného charakteru s potrebou pravidelného ošetrovania pomocou mastí, pást, olejov, obkladov, d/ pľuzgierovité kožné ochorenia s generalizovaným postihnutím kože s potrebou pravidelného ošetrovania pomocou mastí, pást, olejov, obkladov, e/ psoriasis vulgaris - generalizovaná forma s potrebou pravidelného ošetrovania pomocou mastí, pást, olejov, obkladov, f/ ostatné kožné ochorenia vyžadujúce trvalé ošetrenie pomocou mastí, pást, olejov, obkladov /rozsiahle dermatózy, dermatomykózy, rohovatenie/, kožné ochorenie musí mať generalizovaný charakter a postihuje plochu väčšiu ako 20 % povrchu kože , g/ ochorenia so zvýšenou sekréciou potných žliaz /chloridy v pote viac ako 40mmol/l, sodík viac ako 70 mmol/l/., II. Stavy s chronickou sekréciou fistúl a stomií s potrebou častého ošetrovania /viac ako trikrát denne/ a/ osteomyelitída s trvalou sekréciou, b/ chronické fistuly so sekréciou, c/ tracheostómie, gastrostómie, nefrostómie, cystostómie, kolostómie, d/ cystická fibróza s chronickými pľúcnymi prejavmi alebo gastrointestinálnymi prejavmi, III. ostatné postihnutia a/ stresová inkontinencia moču III. stupňa, b/ úplná inkontinencia moču /podmienená organicky/, c/ úplná inkontinencia stolice. Z komplexného posudku zo dňa 13.8.2014, ako aj z lekárskeho posudku zo dňa 4.12.2014 nevyplýva, že u žalobcu ide o také postihnutia zdravotného stavu, ktoré by mali také sociálne dôsledky, pre ktoré by bolo opodstatnené žiadať uvedenú kompenzáciu. Žalobca má v rozhodujúcom zdravotnom postihnutí : X-C-4-a stanovenú mieru funkčnej poruchy 60 %, na základe odstránenia malígneho tumoru hrubého čreva s pravostrannou hemikolektomiou počas onkologickej liečby a cervikálnej myelopatie s kvadrupostihnutím, choroby HK z vibrácií a degeneratívnych zmien na chrbtici a váhonosných kĺbov s funkčnou poruchou ľahkého až stredne ťažkého stupňa. Z komplexného posudku tiež vyplýva, že žalobca sa pohybuje sám, ľahko parapetickou chôdzou s oporou francúzskej barly a podľa lekárskeho posudku zvláda premiestniť sa, nastupovať, udržať sa, vystupovať a zvláda inú situáciu vo vozidlách verejnej hromadnej dopravy osôb a v prostriedkoch železničnej dopravy a nepreukázal také zdravotné postihnutie, ktoré by odôvodňovalo odkázanosť na individuálnu prepravu. Podľa doložených lekárskych správ, nedošlo k progresii ochorenia v porovnaní s rokom 2013. Príloha č. 7, k cit., zákonu, sa týka zoznamu chronických stavov, pri ktorých dochádza k nadmernému opotrebovaniu šatstva, bielizne, obuvi a bytového zariadenia v dôsledku ťažkých porúch mobility bez používania technicky náročných pomôcok a zoznamu technicky náročných pomôcok, ktorých používaním dochádza k nadmernému opotrebovaniu šatstva, bielizne, obuvi a bytového zariadenia v skupine I, ,bez používania technicky náročných pomôcok : a/ ťažké spastické obrny a chabé obrny dolných končatín, b/ mozgové, mozočkové a miešne dysfunkcie podmieňujúce ťažké poruchy chôdze, c/ stavy so stuhnutím kolenného kĺbu alebo bedrového kĺbu trvalého charakteru bez možnosti ovplyvnenia tohto stavu ďalšou liečbou, d/ úplná slepota oboch očí, v zozname II. so zoznamom technicky náročných pomôcok : a/ elektrické vozíky, b/ mechanické vozíky, c/ chodúľky, e/ kraulery, f/ ortézy z tuhých materiálov /dlahy, výstuže, pružiny/, 1. ortézy krku, trupu, bedra a lumbálnej oblasti, 2. ortézy horných končatín okrem ortéz prstov a ruky, ktoré nemajú uchytenie na predlaktí, 3. ortézy dolných končatín okrem ortéz prstov a nohy, ktoré nemajú uchytenie na predkolení, g/ protézy 1. protézy horných končatín okrem protéz prstov a ruky, ktoré nemajú uchytenie tuhou objímkou na predlaktí , 2. protézy dolných končatín okrem protéz chodidla, ktoré sú kompenzované výplňou a ortopedickou obuvou a nemajú uchytenie tuhou objímkou na predkolení. Z vyššie uvedeného zoznamu vyplýva, že žalobca podľa lekárskej správy ako aj komplexného posudku zo dňa 13.8.2014, 11.12.2014 a lekárskeho posudku zo dňa 4.12.2014 nemal splnené zákonné podmienky na priznanie kompenzácie z dôvodu, že jeho zdravotné postihnutie nemá chronický stav a nepoužíva technicky náročnú pomôcku podľa prílohy č.6, 7 k zákonu č. 447/2008 Z.z. Peňažný príspevok na kompenzáciu zvýšených výdavkov podľa ust. § 38 ods. 1 písm. b/ bod 1. zák.č. 447/2008 Z.z. by žalobcovi patril iba za splnenia zákonných podmienok podľa ust. § 14 ods. 8, 9 cit., zákona, čo však žalobca nesplnil. Z vyššie uvedených zákonných dôvodov, nie je možné žalovanému vyčítať, že nemohol žalobcovi poskytnúť kompenzáciu podľa jeho žiadosti zo dňa 18.6.2014. V danom prípade správne orgány konali v súlade s platnou právnou úpravou, preto súdu neostalo nič iné, ako žalobu zamietnuť podľa ust. § 250j ods. 1 O.s.p. Žalobca v konaní nebol úspešný, preto súd podľa ust. § 250k ods. 1 prvá veta O.s.p. žalobcovi nepriznal právo na náhradu trov konania. Rozsudok bol prijatý v senáte pomerom hlasov 3 : 0 (ust. § 3 ods. 9 zákona č. 757/2004 Z.z. o súdoch v znení novely uskutočnenej zákonom č. 33/2011 Z. z. účinnej od 01.05.2011). Poučenie: Proti tomuto rozsudku je prípustné odvolanie do 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Košiciach, a to písomne v dvoch vyhotoveniach. V odvolaní sa má popri všeobecných náležitostiach (§ 42 ods.3 O.s.p.) uviesť proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Odvolanie možno odôvodniť len tým, že v konaní došlo k vadám uvedeným v § 221 ods.1 O.s.p., konanie má inú vadu, ktorá mohla mať za následok nesprávne rozhodnutie vo veci a rozhodnutie prvého stupňa vychádza z nesprávneho právneho posúdenia veci.

Zdroj: KAUZIS.SK – https://www.kauzis.sk/judikatura/r/ECLI:SK:KSKE:2016:7815201412.2 (dáta aktuálne k 11. 11. 2026). Záväzné je znenie zverejnené súdom.




